Die Aloe ecklonis is 'n aalwyn wat voorkom is aan die KwaZulu-Natal, Limpopo, Mpumalanga, Oos-Kaap, Lesotho, Vrystaat en Eswatini. Die plant word tot 50 cm groot en blom van November tot Januarie. Die blomme is oor die algemeen salmkleurig en ongeveer 20 mm lank. Die blomme is opvallend geswolle in die middel. Stamme is gewoonlik afwesig of onopvallend. Die dowwe groen blare is breed,tot 100 mm, en tot 400 mm lank. Daar is enkele vlekke aan die onderkant en die rande is duidelik wit. Daar is wit, klein, ferm driehoekige tande op die blaarrande. Die plant is bestand teen koue en sal temperature van -8 °C verdra. Dit groei vanaf byna seevlak tot op hoogtes van 2 500 m. Die plant is vernoem na C.F. Ecklon, 'n plantversamelaar wat oorspronklik saad van die spesie na Europa gestuur het. Lys van aalwynspesies http://plantsoftheworldonline.org/taxon/urn:lsid:ipni.org:names:529418-1 SANBI Redlist https://wildflowernursery.co.za/indigenous-plant-database/aloe-ecklonis/ Gids tot die Aalwyne van Suid-Afrika, Ben-Erik van Wyk & Gideon F. Smith, Briza Publikasies, 2014, ISBN 978-1-920217-39-6